মওদুদ আহমদ বলেন, যে দেশে প্রধান বিচারপতিকে জোর করে পদত্যাগে বাধ্য করা হয়, সে দেশে আইনের শাসন থাকে না। সরকারের দুর্বল পররাষ্ট্রনীতির কারণে রোহিঙ্গা সমস্যার সমাধান হচ্ছে না। ১০ লাখ রোহিঙ্গার ভার এই চট্টগ্রামবাসীর ওপর পড়বে। তিনি বলেন, বিপদে বন্ধুর পরিচয়। কিন্তু বাংলাদেশের এ বিপদে ভারত বন্ধুর পরিচয় দেয়নি। এ সরকার না চাইতে ভারতকে অনেক কিছু দিয়েছে। অথচ রোহিঙ্গা ইস্যুতে তারা ভারতের সমর্থন পায়নি। মওদুদ জাতিসংঘের মাধ্যমে রোহিঙ্গাদের নিজ দেশে ফেরত পাঠানোর উদ্যোগ নেওয়ার দাবি জানান।